**Uttalelse fra Folkeaksjonen ny rovdyrpolitikk, Landsmøte 27.-28. mai 2011.**

**Bedre mulighet til å ta ut skadegjørende bjørn**

Norge har i dag en betydelig bestand av overvintrende hannbjørner; disse er hoved-sakelig unge hannbjørner utvandret fra Sverige og som gjør betydelig skade på beitende husdyr.

Myndighetene har åpnet for lisensjakt på bjørn, jaktperioden er i dag i tidsrommet 1.09.-15.10. Utfallet av lisensjakten har vært svært dårlig på landsbasis.

Det vil bedre mulighetene for uttak av disse skadegjørerne om det kan jaktes på sporsnø. Lisensjaktperioden må av denne grunn utvides med 16 dager til ut oktober.

Skulle det fortsatt være igjen bjørn på kvoten for lisensjakt må det gis mulighet for å ta ut restkvoten på vårsnø i mars og april måned.

Bruk av ”løs på drevet halsende hund” må også bli tillatt i Norge for å lette uttaket av den bjørnekvoten myndighetene har fastlagt.

Kontakt: Nils Solberg, landsstyreleder i Folkeaksjonen ny rovdyrpolitikk

Tlf. 479 11542